Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2016 M. VASARIO 19 D. SPRENDIMO Nr. TS-24 „DĖL ROKIŠKIO RAJONO SAVIVALDYBĖS BIUDŽETO 2016 METAMS PATVIRTINIMO“ PATIKSLINIMO**

2016 m. lapkričio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a :

Patikslinti Rokiškio rajono savivaldybės tarybos 2016 m. vasario 19 d. sprendimą Nr. TS-24 „Dėl Rokiškio rajono savivaldybės biudžeto 2016 metams patvirtinimo“:

1. Padidinti 1 priede patvirtintą savivaldybės biudžeto dalį pajamų dalį 127,7 tūkst. Eur, iš jų:

1.1. nekilnojamojo turto mokestis – 30,0 tūkst .Eur;

1.2. pajamos iš baudų ir konfiskavimo – 10 tūkst.Eur;

1.3. igalaikio materialiojo turto realizavimo pajamos – 13,0 tūkst. Eur;

1.4. kitos neišvardytos pajamos – 20,0 tūkst. Eur;

1.5. specialioji tikslinė dotacija valstybinėms funkcijoms vykdyti – 2,1 tūkst. Eur;

1.6. pajamos už teikiamas paslaugas – 52,6 tūkst. Eur.

2. Sprendimo 1, 2, 6 ir 7 priedus išdėstyti nauja redakcija.

3. Patikslinti 4, 5 prieduose patvirtintas išlaidas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2016 M. VASARIO 19 D. SPRENDIMO Nr.TS-24 „DĖL ROKIŠKIO RAJONO SAVIVALDYBĖS BIUDŽETO 2016 METAMS PATVIRTINIMO“ PATIKSLINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**Pajamos.** 2016 m. lapkričio 1 d. kai kurių pajamų rūšių metinis planas jau įvykdytas ir gauta viršplaninių pajamų. Tai nekilnojamojo turto mokestis – 30,0 tūkst. Eur, pajamos iš baudų ir konfiskavimo – 10 tūkst. Eur, igalaikio materialiojo turto realizavimo pajamos – 13,0 tūkst. Eur,

kitos neišvardintos pajamos - 20,0 tūkst.Eur. Šiomis sumomis didinamas pajamų planas.

Biudžetinės įstaigos ir seniūnijos tikslina pajamų už teikiamas paslaugas ( specialiųjų programų lėšos) užduotis- viso didinama 52,6 tūkst. Eur. Taip pat Socialinės paramos ir sveikatos ministerija papildomai skyrė 2,1 tūkst. Eur. žuvusių užsienyje asmenų pargabenimo išlaidoms kompensuoti. Ių viso pajamų dalis didinama **127,7 tūkst.Eur.**

**Išlaidos.** Išlaidoms papildomai paskirstoma **113 tūkst. Eur**. 73,0 tūkst. Eur – viršplaninės pajamos ir 40 tūkst. Eur – sutaupytos paskolų aptarnavimo išlaidos.

Papildomai skiriama:

1. **6,868 tūkst. Eur** – Verslo rėmimo fondui. Tai dalis viršplaninių nekilnojamojo turto

pajamų. Didesnės sumos pagal tarybos protokolinį sprendimą fondas šiais metais nebeįsisavins. Lėšos bus skirtos 2017 metų biudžete.

1. **0,9 tūkst. Eur** – Kriaunų pagrindinei mokyklai apmokėti už atliktas paslaugas (valgyklos

kaitlentės remontas).

1. **3,1 tūkst. Eur** – Kūno kultūros ir sporto centrui apmokėti už elektros suvartojimą ledo

aikštelei.

1. **23,4 tūkst. Eur** – Pandėlio gimnazijai, iš jų 20,0 tūkst. Eur – apmokėti už suvartotą

šilumos energiją AB ,,Rokiškio komunalininkas“ ir 3,4 tūkst. Eur – krepšinio aikštelės užribių sportinės dangos įrengimo darbams apmokėti.

1. **6,21 tūkst. Eur** – Rokiškio kaimiškajai seniūnijai apmokėti už suvartotą elektros energiją.
2. **2,4 tūkst. Eur** – Jūžintų O.Širvydo pagrindinei mokyklai, iš jų 0,75 tūkst. Eur – už

elektros energiją, 0,54 tūkst.Eur – už malkas, 0,16 – už komunalinius patarnavimus ir 1,0 –apmokėti už dūmtraukio buklės įvertinimą.

1. **18,0 tūkst. Eur** – Juodupės gimnazijai apmokėti už suvartotą šilumos energiją

AB ,,Rokiškio komunalininkas“.

1. **5,0 tūkst. Eur** – Kamajų A. Strazdo gimnazijos ikimokyklinio ugdymo skyriui apmokėti

už suvartotą šilumos energiją AB ,,Rokiškio komunalininkas“.

1. **3,0 tūkst. Eur** – Obelių gimnazijai apmokėti už suvartotą šilumos energiją

AB ,,Rokiškio komunalininkas“.

10. **16,0 tūkst. Eur**. – Rokiškio Kultūros centrui apmokėti už suvartotą šilumos energiją

AB ,,Panevėžio energija“.

1. **6,0 tūkst. Eur** – l/d. ,,Nykštukas“ apmokėti už suvartotą šilumos energiją AB ,,Panevėžio energija“.

12. **6,122 tūkst.Eur** – Rokiškio krašto muziejui apmokėti už suvartotą šilumos energiją

AB ,,Panevėžio energija“.

1. **5,6 tūkst. Eur** – m/d. ,,Ąžuoliukas“ apmokėti už suvartotą šilumos energiją

AB ,,Panevėžio energija“.

1. **10,0 tūkst. Eur** – Architektūros ir paveldosaugos skyriui teritorijų planavimui.
2. **0,4 tūkst. Eur** – Panemunėlio seniūnijai hidroforui įsigyti.

Valstybės funkcijoms skirta specialioji tikslinė dotacija nukreipiama Socialinės paramos ir sveikatos skyriui žuvusių užsienyje asmenų pargabenimo išlaidoms kompensuoti.

Pajamos už teikiamas paslaugas (SP PR) nukreipiamos įstaigoms, kurios jas gavo.

Socialinei paramai sutaupyti asignavimai perkeliami:

* 6,0 tūkst. Eur – savivaldybės administracijai seniūniūjų socialinių darbuotojų telefonams įsigyti;
* 1,6 tūkst.Eur – ,,Katalėjos“ šeimynai kietam kurui įsigyti;
* 5,150 tūkst.Eur – kalėdiniams saldainiams vaikams, nelankantiems ikimokyklinių

įstaigų;

* 30,0 tūkst. Eur – asmenų patalpinimui į stacionarias globos įstaigas.

Taip pat asignavimų valdytojai tikslina sąmatas tarp atitinkamų programų ir ekonominės klasifikacijos straipsnių. Dėl aukščiau išvardytų pakeitimų nauja redakcija išdėstomi sprendimo 1, 2 ir 6, 7 priedai, o pagal atskiras programas, priemones, asignavimų valdytojus šios išlaidos tikslinamos sprendimo 4 ir 5 prieduose.

**Galimos pasekmės, priėmus siūlomą tarybos sprendimo projektą:**

**teigiamos** – sumažės kreditorinis įsiskolinimas;

**neigiamos** – nėra

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė